open-index/open-wikipedia-markdown huggingface dataset:
Νικόλαος Κωστάκης

Ο **Νικόλαος Κωστάκης** (1921 - 15 Ιουλίου 2009) του Θεοδώρου,  ήταν Έλληνας δικηγόρος και πολιτικός, που υπηρέτησε ως βουλευτής με τη Νέα Δημοκρατία από το 1985 ως το 1989.

## Σταδιοδρομία
Γεννήθηκε στην Αμφιλοχία..  Σπούδασε νομικά και άσκησε τη δικηγορία, ενώ ήταν και πρόεδρος του Δικηγορικού Συλλόγου Αγρινίου.

Εξελέγη βουλευτής Αιτωλοακαρνανίας με τη Νέα Δημοκρατία το 1985.

Στις ευρωεκλογές του 1989 το όνομά του συμπεριλήφθηκε στον κατάλογο της Νέας Δημοκρατίας σε μη εκλόγιμη θέση.

Πέθανε τον Ιούλιο του 2009 σε ηλικία 88 ετών.

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Αιτωλοακαρνανίας
Πανελλήνιο πρωτάθλημα ανώμαλου δρόμου ανδρών 2016

Το Πανελλήνιο πρωτάθλημα ανώμαλου δρόμου ανδρών 2016, διεξήχθη στις 28 Φεβρουαρίου στο Ολυμπιακό κέντρο Ιππασίας Μαρκόπουλου (απόσταση ανδρών 10000μ.). Πρωταθλητής αναδείχθηκε ο **[[Δημοσθένης Μαγγίνας|Δήμος Μαγγίνας]]** του Παναθηναϊκού ενώ πρωταθλητής σύλλογος αναδείχθηκε ο **[[Παναθηναϊκός Α.Ο.]]** για 27η φορά στην ιστορία του.

## Οι έξι πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
* Μαγγίνας και Ρεμπούλη νικητές στο Μαρκόπουλο, μεγάλη συμμετοχή στη διοργάνωση 

Ανδρων
Κατηγορία:Στίβος το 2016
Κατηγορία:Δήμος Μαρκόπουλου Μεσογαίας
Κήποι Χεβσέλ

Οι **Κήποι Χεβσέλ** (τούρκικα : *Hevsel Bahçeleri*) είναι τα επτακόσια εκτάρια καλλιεργημένης, εύφορης γης που εκτείνονται στις όχθες του Τίγρη στην ανατολική Τουρκία, μεταξύ του Φρουρίου του Ντιγιαρμπακίρ και του ομώνυμου ποταμού. 

Η οχυρωμένη πόλη βρισκόταν μέσα σε ένα ειδικά σχεδιασμένο σύστημα από αμυντικά τείχη και οι κήποι, που τροφοδοτούνταν από τις πηγές στο κάτω μέρος του φρουρίου, έπαιξαν έναν ζωτικό ρόλο στο να διατηρούν την πόλη προστατευμένη και πάντα με προμήθειες. 

Οι κήποι προστέθηκαν στον δοκιμαστικό κατάλογο της UNESCO το 2013. Έγιναν Μνημείο Παγκόσμιας Κληρονομιάς το 2015, μαζί με το Φρούριο του Ντιγιαρμπακίρ.

## Διατήρηση
Οι Κήποι Χεβσέλ καλλιεργούνται μέχρι σήμερα, ωστόσο η ακεραιότητά τους απειλείται από μη εξουσιοδοτημένες επιχειρήσεις και κατοικίες, οι οποίες έχουν εγκατασταθεί στους πρόποδες του φρουρίου. Άλλες ανησυχίες αφορούν τα μπλοκαρισμένα συστήματα αποχέτευσης και την ποιότητα του νερού. Οι πηγές του νερού έχουν μεταφερθεί πολύ πιο πάνω από την Κοιλάδα του ποταμού Τίγρη, γεγονός που έχει μειώσει τόσο την ποσότητα του νερού που εκχύνεται στο ποτάμι όσο και τις πλημμύρες. Ζώνες ασφαλείας έχουν εγκατασταθεί, ωστόσο οι κήποι θεωρούνται ευάλωτοι.

## Παραπομπές



Κατηγορία:Μνημεία Παγκόσμιας Κληρονομιάς στην Τουρκία
Ντον Χαν

Ο **Ντον Χαν** (αγγλικά: *Don Hahn*, 25 Νοεμβρίου 1955) είναι Αμερικανός παραγωγός ταινιών, που του πιστώνονται μερικές από τις πιο πρόσφατες και άκρως επιτυχημένες ταινίες κινουμένων σχεδίων, όπως *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]* και το *[[Ο Βασιλιάς των Λιονταριών|Ο βασιλιάς των λιονταριών]]*, με το πρώτο να είναι και η πρώτη ταινία κινουμένων σχεδίων, που λαμβάνει υποψηφιότητα για Όσκαρ Καλύτερης Ταινίας. Είναι, επίσης, Διευθυντής Παραγωγής στην Disneynature, ενώ έχει και δική του εταιρεία παραγωγής, την Stone Circle Pictures.

## Παραπομπές


## Εξωτερικοί σύνδεσμοι
* 
* 
* Drawn to Life by Walt Stanchfield and Don Hahn

Κατηγορία:Αμερικανοί παραγωγοί ταινιών
Κατηγορία:Παραγωγοί ταινιών κινουμένων σχεδίων
Κατηγορία:Άνθρωποι της Disney
Άνοιγμα Ζούκερτορτ

Το **Άνοιγμα Ζούκερτορτ** (*Zukertort Opening*) είναι ένα σκακιστικό άνοιγμα το οποίο χαρακτηρίζεται από την αρχική κίνηση (σε αλγεβρική σημειογραφία):

:1.Ιζ3

## Στατιστική
Η κίνηση 1.Ιζ3 των λευκών είναι μια αρκετά δημοφιλής αρχική κίνηση, καθώς είναι μία από τις είκοσι πιο πιθανές κινήσεις στο άνοιγμα και κατατάσσεται τρίτη σε δημοτικότητα, μετά από τις 1.ε4 και 1.δ4:

## Ιστορία
Το πλευρικό άνοιγμα 1.Ιζ3, έχει πάρει το όνομά του από τον Γιόχαν Ζούκερτορτ, αν και μερικές φορές χρησιμοποιείται το Άνοιγμα Ρέτι για να καθορίσει αυτή την κίνηση ανοίγματος, οι περισσότερες όμως πηγές καθορίζουν πιο στενά το άνοιγμα Ρέτι με την ακολουθία 1.Ιζ3 δ5 2.γ4.

Η Εγκυκλοπαίδεια Σκακιστικών Ανοιγμάτων έχει αφιερωμένους αρκετούς κωδικούς για την κίνηση 1.Ιζ3. Συγκεκριμένα έχει καταχωρηθεί στους κωδικούς A04–A09. Ειδικά στον κωδικό A05 καταχωρήθηκε η απάντηση 1...Ιζ6, στους κωδικούς A06–A09 καταχωρήθηκε η απάντηση 1...δ5 και όλες οι άλλες απαντήσεις καταχωρήθηκαν στον κωδικό A04. Συχνά οι παρτίδες μεταφέρονται σε άλλα ανοίγματα με άλλον κωδικό.

Η κίνηση αυτή έχει περιγραφεί από τον Edmar Mednis ως το «τέλειο και ευέλικτο άνοιγμα» και από άλλους, όπως ο Άρον Νίμζοβιτς ως «σίγουρα η πιο σταθερή κίνηση, ενώ κινήσεις όπως οι 1.ε4 και 1.δ4 είναι 'δεσμευτικές' και 'σε θέτουν σε κίνδυνο'».

## Θεωρία
Με το άνοιγμα Ζούκερτορτ η παρτίδα μπορεί να μεταφερθεί σε ένα μεγάλο αριθμό άλλων ανοιγμάτων που συνήθως ξεκινούν με 1.ε4, 1.δ4 και 1.γ4. Στα περισσότερα παιχνίδια, η κίνηση 1.Ιζ3 μεταφέρει την παρτίδα σε άλλο άνοιγμα. Εάν τα μαύρα δεν είναι προσεκτικά, υπάρχει κίνδυνος να τρέχουν χωρίς προετοιμασία σε κάποιο άκρως θεωρητικό άνοιγμα, π.χ. μετά από 1.Ιζ3 γ5 τα λευκά μπορούν να απαντήσουν με 2.ε4 που οδηγεί στην κύρια γραμμή της Σικελικής άμυνας. Άλλες συχνές μεταθέσεις είναι σε διάφορες γραμμές του μη αποδεκτού γκαμπί της βασίλισσας (π.χ. μετά από 1.Ιζ3 δ5 2.δ4 Ιζ6 3.γ4) ή του Καταλανικού ανοίγματος (π.χ. μετά από 1.Ιζ3 Ιζ6 2.η3 δ5 3.Αη2 ε6 4.0-0 Αε7 5.γ4).

Οι κύριες ανεξάρτητες γραμμές που συνήθως ξεκινούν με 1.Ιζ3 είναι το Άνοιγμα Ρέτι (1.Ιζ3 δ5 2.γ4) και η Ινδική επίθεση του βασιλιά (όπου τα λευκά παίζουν 1.Ιζ3, 2.η3, 3.Αη2, 4.0-0 και 5.δ3, αν και όχι πάντα με αυτή τη σειρά). Παίζοντας 1.Ιζ3 τα λευκά εμποδίζουν τα μαύρα να απαντήσουν με 1...ε5, επίσης πολλοί παίκτες που θέλουν να παίξουν Αγγλικό άνοιγμα, αλλά να αποφύγουν την αντιστροφή στις γραμμές της Σικελικής άμυνας, αντί να ξεκινήσουν το παιχνίδι με 1.γ4 ε5, επιλέγουν αντ' αυτού να ξεκινήσουν με 1.Ιζ3.

## Παραπομπές


## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Zukertort Opening

Κατηγορία:Σκακιστικά ανοίγματα
Φρούριο του Ντιγιάρμπακιρ

Το **φρούριο του Ντιγιάρμπακιρ** είναι ιστορικό φρούριο στο Σουρ του Ντιγιάρμπακιρ της Τουρκίας. Αποτελείται από ένα εσωτερικό και ένα εξωτερικό φρούριο.

Το κάστρο κατασκευάστηκε από τον Βυζαντινό Αυτοκράτορα Κωνσταντίνο Β΄, ο οποίος οχύρωσε την πόλη με τείχη και πύργους, και ενίσχυσε την ήδη υπάρχουσα ακρόπολή της.

Κύριες πύλες του φρουρίου είναι η Πύλη Νταγ (Ορεινή), η Πύλη Ούρφα, η Πύλη Μάρντιν και η Πύλη Γενί (Νέα). Τα σημερινά τείχη, κατασκευασμένα το 349, έχουν μήκος 5.700 μέτρα, ύψος 10-12 μέτρα και πλάτος 3 με 5 μέτρα.

Η UNESCO πρόσθεσε το κτίριο στον δοκιμαστικό της κατάλογο το 2000, ενώ το κατεχώρησε ως Μνημείο Παγκόσμιας Κληρονομιάς το 2015, μαζί με τους Κήπους Χεβσέλ.

## Παραπομπές


## Εξωτερικοί σύνδεσμοι
* Τουριστικός Οδηγός του Σουρ  – κυβερνητική ιστοσελίδα του Σουρ

Κατηγορία:Μνημεία Παγκόσμιας Κληρονομιάς στην Τουρκία
Κατηγορία:Ντιγιάρμπακιρ
Κατηγορία:Κάστρα στην Τουρκία
Κατηγορία:Βυζαντινά κάστρα
Κατηγορία:Κτίρια που υπέστησαν ζημιές από το σεισμό Τουρκίας-Συρίας του 2023
Ρεξ Έβερχαρτ

Ο **Ρεξ Έβερχαρτ** (αγγλικά: *Rex Everhart*, 13 Ιουνίου 1920 - 13 Μαρτίου 2000) ήταν Αμερικανός ηθοποιός και ηθοποιός μιούζικαλ. Εμφανίστηκε σε μερικές κινηματογραφικές ταινίες, επίσης, όπως στο *[[Σούπερμαν (ταινία, 1978)|Σούπερμαν]]* (1978), το *[[Παρασκευή και 13 (ταινία, 1980)|Παρασκευή και 13]]*  (1980) αλλά και στο *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]* (1991), ως ο Μορίς, ο πατέρας της Μπελ. Ο Έβερχαρτ έχει κάνει πολυάριθμες εμφανίσεις και στο Μπρόντγουεϊ, ενώ είχε προταθεί και για το βραβείο Tony, για το έργο *[[Working (μιούζικαλ)|Working]]*. Πέθανε σε ηλικία 79 ετών από καρκίνο του πνεύμονα.

## Εξωτερικοί σύνδεσμοι
*
*Rex Everhart at the IBDB database

Κατηγορία:Αμερικανοί τραγουδιστές
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί φωνής
Πριγκιπάτο της Μιγγρελίας

Το **Πριγκιπάτο της Μιγγρελίας** (γεωργιανά: *სამეგრელოს სამთავრო*), επίσης γνωστό ως ***Οντίσι***, ήταν ιστορικό κρατίδιο της Γεωργίας το οποίο εξουσίαζε η δυναστεία των Νταντιάνι. Ιδρυθέν ως ανεξάρτητο Πριγκιπάτο το 1557 από τον Λεβάν Α΄ Νταντιάνι ως κληρονομικός *μταβάρι* (Πρίγκιπας), διατήρησε την ανεξαρτησία του έως την υποταγή του στη Ρωσική Αυτοκρατορία το 1803. Το Πριγκιπάτο διαλύθηκε οριστικά, όταν ο Πρίγκιπας Νίκο Νταντιάνι καθαιρέθηκε, ενώ το πριγκιπάτο καταργήθηκε, από τη Ρωσία το 1867. Ο Πρίγκιπας Νίκο παραιτήθηκε επισήμως των δικαιωμάτων του στον θρόνο το 1868.

## Δείτε επίσης
*Σαμεγκρέλο
*Οντίσι
*Σαλιπαρτιάνο
*Μπεντιάνι
*Κατάλογος Πριγκίπων της Μινγκρελίας

## Παραπομπές


Κατηγορία:Ρωσική Αυτοκρατορία
Κατηγορία:Πρώην πριγκιπάτα
Κατηγορία:Ιστορία της Γεωργίας
Γεώργιος Χιονίδης

Ο **Γεώργιος Χιονίδης** (Ράχη Ημαθίας, 1 Μαΐου 1934 – Βέροια, 24 Ιουνίου 2025), του Χαραλάμπους, ήταν Έλληνας συνταξιούχος δικηγόρος και πολιτικός. Διετέλεσε βουλευτής και νομάρχης, ενώ συνέγραψε και ιστορικά και λογοτεχνικά έργα. Είχε τιμηθεί με τον Χρυσό Σταυρό του Αγίου Παύλου από την Ιερά Μητρόπολη Βεροίας και Καμπανίας.

## Βιογραφία
Γεννήθηκε στη Ράχη Ημαθίας το 1934, γιος του Πόντιου δασκάλου Χαράλαμπου Χιονίδη. Ακολούθησε νομικές σπουδές στην Πάντειο (πολιτικές επιστήμες) και στο ΑΠΘ. Το 1961 και επί 3 δεκαετίες άσκησε το δικηγορικό λειτούργημα. Δημοσίευσε πλήθος άρθρων στον ημερήσιο και στον περιοδικό Τύπο.

Τον Αύγουστο του 1974 διορίστηκε από την κυβέρνηση εθνικής ενότητας ως Νομάρχης Πιερίας, θέση στην οποία υπηρέτησε ως τον Νοέμβριο της ίδιας χρονιάς. Στη συνέχεια, εξελέγη το 1974  βουλευτής Ημαθίας με την Ένωση Κέντρου-Νέες Δυνάμεις (από το 1976 ΕΔΗΚ).

Ήταν ιδρυτικό μέλος του ΚΟΔΗΣΟ, με το οποίο ήταν υποψήφιος στις ευρωεκλογές του 1981 και του 1984. Το 1994 εξελέγη δημοτικός σύμβουλος Βεροίας. Ανάμεσα στα άλλα ήταν πρόεδρος του Δικηγορικού Συλλόγου Βεροίας και της Δημόσιας Βιβλιοθήκης της πόλης. 

Ένα από τα σημαντικότερα βιβλία του είναι η "Ιστορία της Βέροιας: της πόλεως και της περιοχής". (Βέροια, 1960).

Το έργο του αναγνωρίστηκε με βραβείο από την Ακαδημία Αθηνών, το 1995. 

Απεβίωσε το πρωί της Τρίτης 24 Ιουνίου 2025, σε ηλικία 91 ετών.

## Επιλεγμένα έργα
*"Ιστορία της Βέροιας: της πόλεως και της περιοχής". (Βέροια, 1960)
*"Η συμβολή των Μακεδόνων στην Επανάσταση του '21 (Μια σκιαγράφηση του αγώνα τους)", Θεσσαλονίκη 1991, 8ο μικρό, σελ. 30.
### Συμμετοχή σε συλλογικά έργα
*"Ο Ελευθέριος Βενιζέλος στη Θεσσαλονίκη, Εθνική Τράπεζα της Ελλάδος - Πολιτιστικό Κέντρο Βορείου Ελλάδος" (1994)

## Παραπομπές


## Εξωτερικοί σύνδεσμοι
*Βιογραφία 

Κατηγορία:Νομάρχες Πιερίας
Κατηγορία:Βουλευτές Ημαθίας
Κατηγορία:Έλληνες συγγραφείς του 21ου αιώνα
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Κώστας Νικούλι

Ο **Κώστας Νικούλι** (Αθήνα, 1 Οκτωβρίου 1994) είναι Έλληνας ηθοποιός αλβανικής καταγωγής.

## Βιογραφία
Γεννήθηκε την 1 Οκτωβρίου 1994 στην Αθήνα, από γονείς ελληνικής καταγωγής  που ήρθαν από την Αλβανία μετανάστες στην Ελλάδα. Ο πατέρας του είναι καθηγητής Γαλλικών και η μητέρα του πολιτικός μηχανικός. Σπούδασε στην Δραματική Σχολή "Δήλος" της Δήμητρας Χατούπη. Πρωταγωνίστησε στην ταινία του Πάνου Κούτρα, *[[Ξενία (ταινία)|Ξενία]]*. Πρωτοεμφανίστηκε στο θέατρο το 2016 και στην τηλεόραση το 2019.

Έλαβε το Βραβείο πρωτοεμφανιζόμενου ηθοποιού για την *Ξενία* από το Διεθνές Φεστιβάλ Κινηματογράφου της Αθήνας - Νύχτες Πρεμιέρας από κοινού με τον συμπρωταγωνιστή του Νίκο Γκέλια. Στην ιδιωτική τηλεόραση έχει εμφανιστεί στις σειρές: *[[Ου φονεύσεις (τηλεοπτική σειρά)|Ου φονεύσεις]]*, *[[Σπίτι Είναι]]*, *Έρωτας Μετά*, *Η Φαμίλια*, *[[Άγριες Μέλισσες]]*, *42°C*, *[[Σασμός (τηλεοπτική σειρά)|Σασμός]]*, *Τα Νεοκλασικά*, *Στα 4*, *Η παραλία*, *Ο Τιμωρός*, *Οι Αθώοι* και *Να μ’ αγαπάς*.

Τον Δεκέμβριο του 2024 απέκτησε το πρώτο του παιδί, έναν γιο, με την σύντροφος του και επίσης ηθοποιό, Κατερίνα Μαούτσου.

## Παραπομπές


Κατηγορία:Έλληνες ηθοποιοί
Κατηγορία:Έλληνες αλβανικής καταγωγής
Κατηγορία:Αλβανοί ηθοποιοί
Μπράντλεϊ Πιρς

Ο **Μπράντλεϊ Πιρς** (αγγλικά:  *Bradley Pierce*, 23 Οκτωβρίου 1982 - ) είναι Αμερικανός ηθοποιός φωνής, με πολυάριθμες συμμετοχές, στην τηλεόραση, σε ταινίες, σε απευθείας-σε-βίντεο κινούμενα σχέδια, σε διαφημίσεις και σε βιντεοπαιχνίδια. Είναι γνωστός για τον ρόλο του στην ταινία *[[Jumanji]]*, ως ο Πίτερ Σέφερντ, αλλά και η πρώτη φωνή του Τσιπ (Θρυψαλάκι στην ελληνική μεταγλώττιση), στην ταινία κινουμένων σχεδίων της Disney, *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]*.

## Εξωτερικοί σύνδεσμοι
*
*Rotten Tomatoes
*ZFO Entertainment

Κατηγορία:Αμερικανοί ηθοποιοί φωνής
Άντονιν Σκαλία

Ο ** Άντονιν Σκαλία** (*Antonin Gregory Scalia*, 11 Μαρτίου 1936 – 13 Φεβρουαρίου 2016) ήταν Αμερικανός δικαστής που διετέλεσε μέλος του Ανωτάτου Δικαστηρίου των ΗΠΑ την περίοδο 1986-2016.

## Βιογραφικά στοιχεία
Γεννήθηκε στο Τρέντον του Νιου Τζέρσεϊ και ήταν γιος του Σαλβατόρ Σκαλία, Ιταλού μετανάστη από τη Σικελία και καθηγητή στο Brooklyn College, και της Κάθριν Σκαλία, δασκάλας. Σπούδασε ιστορία στο Πανεπιστήμιο Τζώρτζταουν, από όπου αποφοίτησε το 1957, και νομικά στο Πανεπιστήμιο του Χάρβαρντ, απ'όπου αποφοίτησε το 1960. Εργάστηκε στον ιδιωτικό τομέα ως δικηγόρος εργαζόμενος στη διεθνή δικηγορική εταιρεία Jones, Day, Cockley and Reavis στο Κλίβελαντ, το 1967 όμως εγκατέλειψε τη σταδιοδρομία του για να γίνει καθηγητής νομικών στο Πανεπιστήμιο της Βιρτζίνια. Το 1971 διορίστηκε από τον Ρίτσαρντ Νίξον πρόεδρος του Γραφείου Πολιτικής Τηλεπικοινωνιών, και το 1974 διορίστηκε, από τη Γερουσία, στη θέση του βοηθού γενικού εισαγγελέα στο γραφείο της νομικής υπηρεσίας, η οποία είναι υπεύθυνη για τη νομική υποβοήθηση του Προέδρου των ΗΠΑ. Στη θέση αυτή παρέμεινε μέχρι και το 1977, οπότε και αντικαταστάθηκε. Από το 1977 έως το 1982 δίδαξε στο Πανεπιστήμιο του Σικάγου με μικρά διαλείμματα. 

Το 1982 διορίστηκε μέλος του Ομοσπονδιακού Εφετείου της περιοχής Κολούμπια παραμένοντας μέχρι και το 1986. Το ίδιο έτος, ύστερα από πρόταση του Ρόναλντ Ρήγκαν, εξελέγη, από τη Γερουσία, μέλος του Ανωτάτου Δικαστηρίου των ΗΠΑ. Ως μέλος του υπήρξε ο κατεξοχήν εκπρόσωπος της συντηρητικής πλευράς, τασσόμενος κατά των εκτρώσεων, της απαγόρευσης της θανατικής ποινής αλλά και των δικαιωμάτων των ομοφυλοφίλων. Ο ίδιος θεωρούσε ότι το Σύνταγμα έπρεπε να ερμηνεύεται με βάση τις σκέψεις και τις θεωρήσεις αυτών που το συνέταξαν και δεν δεχόταν τη θεωρία περί εξέλιξης του ίδιου του συντάγματος. Ήταν πιστός οπαδός της Ρωμαιοκαθολικής Εκκλησίας.

Απεβίωσε στις 12 Φεβρουαρίου 2016. Ήταν παντρεμένος και είχε εννέα παιδιά.

## Παραπομπές


Κατηγορία:Δικαστικοί
Σαλιπαρτιάνο

Το **Σαλιπαρτιάνο** (Γεωργιανά: *სალიპარტიანო*) ήταν φέουδο του Πριγκιπάτου της Μινγκρελίας, στην δυτική Γεωργία, από τα μέσα του 16ου αιώνα έως και την εγκαθίδρυση της ρωσικής κυριαρχίας στην περιοχή το 1804, όταν και κατέστη καντόνι της Μινγκρελίας. Το φέουδο, με τους μονάρχες του να φέρουν τον τίτλο του Λιπαρτιάνι, ήταν κυρίως κτήση των νεαρότερων απογόνων του Οίκου των Νταντιάνι, της εξουσιάζουσας πριγκιπικής δυναστείας της Μινγκρελίας. 

Το Σαλιπαρτιάνο, το οποίο μεταφράζεται ως "του Λιαπρτιάνι", ευρισκόταν στο βορειοανατολικό τμήμα της Μινγκρελίας, ή ορθότερα Οντίσι, ενώ κάλυπτε το μεγαλύτερο τμήμα του σημερινού Δήμου Μαρτβίλι, το οποίο και διασχίζεται από τον ποταμό Τεχούρι, στα σύνορα με την Ιμερετία. Τόσο ο τίτλος του *Λιπαρτιάνι*, όσο και η ονομασία του φέουδου φαίνεται να προέρχονται από το Λίπαριτ, πιθανότατα το όνομα ενός εκ των Πριγκίπων της Μινγκρελίας, του Λίπαριτ Α΄ (βασίλευσε μεταξύ 1414–1470)—προερχόμενο από την δυναστεία των Νταντιάνι. 

Από τουλάχιστον το ύστερο μισό του 16ου αιώνα, το Σαλιπαρτιάνο ανήκε αποκλειστικά στους νεότερους απογόνους, οι οποίοι ήταν οι νεαρότεροι σε ηλικία υιοί των Πριγκίπων της Μινγκρελίας. Περί το 1662, το φέουδο παραχωρήθηκε, ως κληρονομική κτήση, στην οικογένεια των Τσικοβάνι από το Λετσχούμι, οι οποίοι και έγιναν, χάρη στον Κάτσια Α΄, η εξουσιάζουσα δυναστεία της Μινγκρελίας ως ο δεύτερος Οίκος των Νταντιάνι το 1704. Έκτοτε, το Σαλιπαρτιάνο αποτέλεσε πριγκιπική κτήση, το οποίο παραχωρείτο αρκετά συχνά από τους Μονάρχες της Μινγκρελίας σε μέλη της οικογένειάς τους προκειμένου να εξασφαλίσουν την υποστήριξή τους ή να κατευνάσουν τις δυναστικές φιλοδοξίες τους. Ως εκ τούτου, το 1799, ο Μανουκάρ έλαβε το Σαλιπαρτιάνο από τον αδερφό του Γκριγκόλ Νταντιάνι, Πρίγκιπα της Μινγκρελίας, ως μέρος συμφώνου ειρήνης μεταξύ των δύο. Με τον θάνατο του Γκριγκόλ το 1804, ο Μανουκάρ απόλεσε την εξουσία του επί του φέουδου. Αιτήθηκε την παρέμβαση του Ρώσου κυβερνήτη της Γεωργίας, Πρίγκιπα Τσιτσιάνοφ, προκειμένου να ανακτήσει τα απολεσθέντα εδάφη του, ωστόσο το αίτημά του απορρίφθηκε. Το Σαλιπαρτιάνο κατέστη κτήση του Πρίγκιπα της Μινγκρελίας, ενώ παραχωρήθηκε υπό την μορφή κυβερνείου (*[[mouravi]]*) στην οικογένεια ευγενών των Ντγκεμπουάντζε.

## Παραπομπές


Κατηγορία:Ιστορία της Γεωργίας
Κατηγορία:Οίκος των Νταντιάνι
Εμβόλιο ηπατίτιδας Α

Το **εμβόλιο ηπατίτιδας Α** είναι ένα εμβόλιο για την πρόληψη της ηπατίτιδας Α. Είναι αποτελεσματικό περίπου στο 95% των περιπτώσεων και διαρκεί τουλάχιστον 15 χρόνια, ίσως και σε ολόκληρη τη ζωή του ατόμου. Σε περίπτωση χορήγησης του εμβολίου, συστήνονται δύο δόσεις σε ηλικία ενός έτους. Χορηγείται μέσω έγχυσης μέσα στον μυ.

## Συστάσεις
Ο Παγκόσμιος Οργανισμός Υγείας (Π.Ο.Υ.) συνιστά τον καθολικό εμβολιασμό σε όλες τις περιοχές όπου η ασθένεια είναι σχετικά συνήθης. Όπου η ασθένεια είναι εξαιρετικά συνήθης, ο εκτεταμένος εμβολιασμός δεν συνιστάται, καθώς κατά κανόνα όλα τα άτομα αναπτύσσουν ανοσία μέσω της λοίμωξης κατά την παιδική ηλικία. Το
Κέντρο Ελέγχου και Πρόληψης Νοσημάτων (ΚΕΕΛΠΝΟ) συνιστά τον εμβολιασμό σε ενήλικες που διατρέχουν υψηλό κίνδυνο και σε όλα τα παιδιά.

## Ασφάλεια και σύνθεση
Σοβαρές παρενέργειες είναι πολύ σπάνιες. Πόνος στο σημείο έγχυσης παρουσιάζεται περίπου στο 15% των παιδιών και στο ήμισυ των ενηλίκων. Τα περισσότερα εμβόλια κατά της ηπατίτιδας Α περιέχουν αδρανοποιημένους ιούς, ενώ ορισμένα ζώντες εξασθενημένους ιούς. Αυτά με τους ζώντες εξασθενημένους ιούς δεν συστήνονται κατά τη διάρκεια της εγκυμοσύνης ή σε άτομα με ανοσολογική ανεπάρκεια. Ορισμένα σκευάσματα συνδυάζουν το εμβόλιο ηπατίτιδας Α είτε με το εμβόλιο ηπατίτιδας Β είτε με το εμβόλιο τυφοειδούς πυρετού.

## Ιστορία, κοινωνία και πολιτισμός
Το πρώτο εμβόλιο ηπατίτιδας Α εγκρίθηκε στην Ευρώπη το 1991 και στις Ηνωμένες Πολιτείες το 1995. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα βασικό σύστημα υγείας. Στις Ηνωμένες Πολιτείες, το εμβόλιο κοστίζει από 50 έως 100 δολάρια.

## Δείτε ακόμα
* Ηπατίτιδα A
## Παραπομπές


Ηπατιτιδα Α
Κατηγορία:Ηπατίτιδα
Εμβόλια παρωτίτιδας

μικρογραφία|Μικρογραφία του ιού της παρωτίτιδας από Ηλεκτρονικό Μικροσκόπιο Διέλευσης (TEM)
Τα **εμβόλια παρωτίτιδας** προλαμβάνουν επιτυχώς την παρωτίτιδα. Όταν χορηγούνται στην πλειοψηφία, μειώνουν τις επιπλοκές σε επίπεδο πληθυσμού.  Η αποτελεσματικότητά τους εκτιμάται σε 85%, όταν το 90% του πληθυσμού είναι εμβολιασμένο. Για μακροχρόνια πρόληψη απαιτούνται δύο δόσεις. Η χορήγηση της πρώτης δόσης συνιστάται στην ηλικία των 12-18 μηνών. Η δεύτερη δόση συνήθως χορηγείται στην ηλικία των 2-6 ετών. Η χρήση μετά την έκθεση στον ιό σε εκείνους που δεν είναι ήδη άνοσοι μπορεί να είναι χρήσιμη.

## Ασφάλεια
Τα εμβόλια κατά της παρωτίτιδας είναι πολύ ασφαλή και έχουν γενικά ήπιες παρενέργειες. Ενδέχεται να προκαλέσουν ήπιο πόνο και οίδημα στο σημείο έγχυσης, καθώς επίσης ήπιο πυρετό. Σημαντικές παρενέργειες είναι σπάνιες. Δεν υπάρχουν επαρκή αποδεικτικά στοιχεία που να συσχετίζουν το εμβόλιο με επιπλοκές, όπως για παράδειγμα νευρολογικές επιπτώσεις. Το εμβόλιο δεν πρέπει να χορηγείται σε εγκύους ή σε άτομα με σοβαρή ανοσοκαταστολή. Υπάρχουν πενιχρά αποτελέσματα από την εξέταση παιδιών από μητέρες που είχαν εμβολιαστεί κατά τη διάρκεια της εγκυμοσύνης, τα οποία όμως δεν έχουν τεκμηριωθεί. Παρόλο που το εμβόλιο έχει αναπτυχθεί στα κύτταρα εμβρύων κότας, μπορεί να χορηγηθεί σε άτομα με αλλεργία στο αυγό.

## Χρήση
Το εμβόλιο περιλαμβάνεται στα προγράμματα εμβολιασμού των περισσότερων χωρών του ανεπτυγμένου κόσμου και πολλών του αναπτυσσόμενου κόσμου συνήθως σε συνδυασμό με το εμβόλιο ιλαράς και το εμβόλιο ερυθράς, γνωστό ως το τριπλό εμβόλιο MMR. Ένα σκεύασμα σε συνδυασμό των τριών προηγούμενων και του εμβολίου ανεμοβλογιάς, γνωστό ως MMRV, είναι επίσης διαθέσιμο. Το 2005, 110 χώρες παρείχαν το εμβόλιο σ’ αυτήν τη μορφή. Σε περιοχές όπου έχει διεξαχθεί εκτεταμένος εμβολιασμός, έχει διαπιστωθεί μια μείωση του επιπέδου της ασθένειας μεγαλύτερη από 90%. Έχουν χορηγηθεί περίπου μισό δισεκατομμύριο δόσεις ενός συγκεκριμένου τύπου του εμβολίου.

## Ιστορία, κοινωνία και πολιτισμός
Ένα εμβόλιο παρωτίτιδας εγκρίθηκε πρώτη φορά το 1948, αλλά είχε μόνο βραχυπρόθεσμη αποτελεσματικότητα. Βελτιωμένα εμβόλια διατέθηκαν στην αγορά τη δεκαετία του 1960. Ενώ το πρώτο εμβόλιο ήταν αδρανοποιημένο, τα μεταγενέστερα παρασκευάσματα είναι ζώντα στελέχη του ιού σε εξασθενημένη μορφή. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα βασικό σύστημα υγείας. Από το 2007 υπάρχουν διάφοροι τύποι του εμβολίου προς χρήση.

## Δείτε ακόμα
* Παρωτίτιδα
## Παραπομπές


Παρωτιτιδα
Χακίμ Γουόρικ

Ο **Χακίμ Χανίφ Γουόρικ** (*Hakim Hanif Warrick*, 8 Ιουλίου 1982) είναι Αμερικανός καλαθοσφαιριστής που αγωνίστηκε στον Ολυμπιακό Πειραιώς. Έχει ύψος 2.06 μέτρα και παίζει στις θέσεις σέντερ και πάουερ φόργουορντ. Το 2005, επελέγη, στον πρώτο γύρο των Draft, από τους Μέμφις Γκρίζλις, όντως το 19ο pick. Μέχρι και το 2013 αγωνιζόταν σε ομάδες του NBA, μεταξύ των οποίων οι Σικάγο Μπουλς και οι Φοίνιξ Σανς.

## Τίτλοι
Με τον Ολυμπιακό:

1 Πρωτάθλημα Ελλάδος: 2016

## Παραπομπές


## Εξωτερικοί σύνδεσμοι

*Hakim Warrick at euroleague.net
*Scoresway.com Profile
*Hakim the Dream 
*

Κατηγορία:Αμερικανοί καλαθοσφαιριστές
Κατηγορία:Σέντερ
Κατηγορία:Πάουερ φόργουορντ
Κατηγορία:Καλαθοσφαιριστές Σικάγο Μπουλς
Κατηγορία:Καλαθοσφαιριστές Μέμφις Γκρίζλις
Κατηγορία:Καλαθοσφαιριστές Μιλγουόκι Μπακς
Κατηγορία:Καλαθοσφαιριστές Φοίνιξ Σανς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Σάρλοτ Μπόμπκατς
Νίκος Γκέλια

Ο **Νίκος Γκέλια** είναι Έλληνας ηθοποιός αλβανικής καταγωγής.

## Βιογραφία
Γεννήθηκε το 1991 στα Τίρανα και ήρθε στην Ελλάδα σε ηλικία 6 ετών. Σπούδασε υποκριτική στη δραματική σχολή του δήμου της Αγίας Βαρβάρας. Απέσπασε το βραβείο Πρωτοεμφανιζόμενου Ηθοποιού για την ''Ξενία'' από το Διεθνές Φεστιβάλ Κινηματογράφου της Αθήνας - Νύχτες Πρεμιέρας, το οποίο μοιράστηκε με τον συμπρωταγωνιστή του Κώστα Νικούλι.

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες αλβανικής καταγωγής
Σαντζάκι της Ρόδου

Το **Σαντζάκι της Ρόδου** (Οθωμανικά Τουρκικά: *Sancak-i/Liva-i Rodos*) ήταν δευτέρας τάξεως οθωμανική επαρχία (*[[σαντζάκι]]* ή *[[λιβάς]]*), η οποία περιελάμβανε τα Δωδεκάνησα ή τις Νότιες Σποράδες, με τη Ρόδο ως πρωτεύουσά του.

## Ιστορία
Μετά την οθωμανική κατάκτηση της Ρόδου από τους Ιωαννίτες Ιππότες το 1522, το νησί αποτέλεσε αρχικά την έδρα ενός *[[Μπεηλέρμπεης|μπεηλέρμπεη]]*, ενώ δεν υπαγόταν στο Εγιαλέτι του Αρχιπελάγους ως υποεπαρχία (*[[σαντζάκι]]*) έως το 1546. Ωστόσο, κατά το μεγαλύτερο διάστημα της οθωμανικής περιόδου κυριαρχίας, με εξαίρεση την ίδια τη Ρόδο, τα υπόλοιπα νησιά των Νότιων Σποράδων (τα υπόλοιπα νησιά των Δωδεκανήσων συμπεριλαμβανομένης της Σάμου) ήταν ουσιαστικά αυτόνομα, ενώ δεν υπόκειντο σε κάποια μορφή κεντροποιημένης διοίκησης έως και την εισαγωγή του ενιαίου βασιζόμενου στο *[[βιλαέτι]]* διοικητικού συστήματος στη διάρκεια της δεκαετίας του 1860. Η Ρόδος αυτή καθαυτή δεν έχαιρε αυτής της αυτονομίας και παρήκμασε κατά τη διάρκεια της πρότερης οθωμανικής περιόδου, τόσο ως εμπορικός σταθμός, όσο και ως στρατηγικής σημασίας τοποθεσία, καθώς η Ανατολική Μεσόγειος μετετράπη σε οθωμανική λίμνη. Δεν ήταν παρά μονάχα μετά τον 18ο αιώνα που άρχισε να φαίνεται οικονομική ανάπτυξη επί του νησιού.

Κατά τη διάρκεια της Ελληνικής Επανάστασης, η Ρόδος και η Κως δεν έλαβαν μέρος στον ξεσηκωμό, κι αυτό παρά το γεγονός πως αρκετοί Ροδίτες ήσαν μέλη της *[[Φιλική Εταιρεία|Φιλικής Εταιρείας]]* και αναχώρησαν, προκειμένου να παράσχουν βοήθεια στους Έλληνες επαναστάτες. Τα υπόλοιπα νησιά του *σαντζακίου*, ωστόσο, ξεσηκώθηκαν, με σημαντικότερη την Κάσο έως και την καταστροφή της το 1824.

Η Ρόδος φαίνεται να αποτέλεσε την έδρα του *[[Καπουδάν Πασάς|Καπουδάν Πασά]]* (του αρχιναυάρχου του Οθωμανικού Ναυτικού, ο οποίος λειτουργούσε και ως κυβερνήτης του Εγιαλετιού του Αρχιπελάγους) κατά τα τέλη του 17ου αιώνα. Το 1849, η Ρόδος κατέστη επισήμως *[[πασάς|πασά]]-σαντζάκ* της επαρχίας του Αρχιπελάγους, το οποίο ουδεμία σχέση είχε, πλέον, με τον *Καπουδάν Πασά*. Με την υιοθέτηση του συστήματος των *[[βιλαέτι|βιλαετιών]]*, η πρωτεύουσα του νέου Βιλαετιού του Αρχιπελάγους μετακινήθηκε στο Καλέ-ι Σουλτανιγιέ το 1867, ενώ, στη συνέχεια, επέστρεψε στη Ρόδο το 1877, μετακινήθηκε στη Χίο το 1880, προτού τελικώς επιστρέψει στη Ρόδο το 1888.

Το 1912, έτος κατά το οποίο η επαρχία κατελήφθη από το Βασίλειο της Ιταλίας στη διάρκεια του Ιταλοτουρκικού Πολέμου, περιελάμβανε τους *[[καζάς|καζάδες]]* (περιφέρειες) της ίδιας της Ρόδου, της *Kasot* (Κάσος), του *Mis* (Καστελλόριζο), του *Sömbeki* (Σύμη), του *Kerpe* (Κάρπαθος), καθώς και του *Istanköy* (Κως). Τα νησιά είχε προβλεφθεί να επιστραφούν στην Οθωμανική Αυτοκρατορία μετά τη Συνθήκη του Ουσύ, ωστόσο η Ιταλία εκμεταλλεύτηκε το ξέσπασμα των Βαλκανικών Πολέμων, προκειμένου να συνεχίσει την κατοχή τους. Τα νησιά τελικώς επιστράφηκαν στην Ελλάδα το 1947, με το πέρας του Β΄ Παγκοσμίου Πολέμου.

## Παραπομπές


Κατηγορία:Τουρκοκρατία
Κατηγορία:Οθωμανική διοικητική διαίρεση της Ελλάδας
Ροδος
Κατηγορία:Ιστορία των Δωδεκανήσων
Κατηγορία:Ιστορία της Ρόδου
Τείχος του Αδριανού

To **τείχος του Αδριανού** (λατινικά: *Vallum Aelium*) ήταν αμυντική οχύρωση στη ρωμαϊκή επαρχία της Βρεττανίας. Η οχύρωση άρχισε να κατασκευάζεται το 122 μ.Χ., επί της βασιλείας του Αδριανού, και λειτουργούσε ως το βόρειο όριο της Ρωμαϊκής Αυτοκρατορίας. 

Το τείχος διασχίζει το νησί της Μεγάλης Βρετανίας από ακτή σε ακτή: εκτείνεται από τον ποταμό Τάιν, κοντά στη Βόρεια θάλασσα μέχρι το Σολγουέι Φερθ, στη θάλασσα της Ιρλανδίας. Το μήκος του ήταν 80 ρωμαϊκά μίλια ή 117,5 χιλιόμετρα. Ανά κάθε ένα μίλι υπήρχε ένα μικρό οχυρό, με δύο πυργίσκους ανάμεσα σε κάθε δύο οχυρά, ενώ ανά πέντε μίλια ένα φρούριο. Από βορρά προς νότο, το τείχος αποτελούνταν από μια τάφρο, το πέτρινο τείχος, έναν στρατιωτικό δρόμο και μια περιτειχισμένη τάφρο. Τα μικρά οχυρά πιθανώς ήταν επανδρωμένα με φρουρά, ενώ στα φρούρια στάθμευε το πεζικό και το ιππικό. Πέρα από τον αμυντικό ρόλο της οχύρωσης, είναι πιθανό οι πύλες του να λειτουργούσαν ως τελωνεία. 

Σημαντικό τμήμα του τείχους διασώζεται μέχρι σήμερα και μεγάλο μέρος του είναι επισκέψιμο από το παρακείμενο μονοπάτι του τείχους του Αδριανού ή και με ποδήλατο μέσω της Εθνικής Ποδηλατικής Διαδρομής 72. Είναι το πιο δημοφιλές τουριστικό αξιοθέατο στη βόρεια Αγγλία. Από το 1987 αποτελεί μνημείο παγκόσμιας κληρονομιάς της UNESCO μαζί με το τείχος του Αντωνίνου, βορειότερα, και το Άνω Γερμανικό & Ραιτικό Λίμες υπό τον τίτλο «Σύνορα της Ρωμαϊκής Αυτοκρατορίας».

## Παραπομπές


Αδριανου
κατηγορία:Κτίρια και κατασκευές στην Αγγλία
Κατηγορία:Ρωμαϊκές οχυρώσεις
κατηγορία:Μνημεία Παγκόσμιας Κληρονομιάς στο Ηνωμένο Βασίλειο
Κατηγορία:Αδριανός
Κρατικός Αερολιμένας Κω «Ιπποκράτης»

Ο **Διεθνής Αερολιμένας Κω, «Ιπποκράτης»** (IATA: **KGS**,&nbsp;ICAO: **LGKO**, ΥΠΑ: **KAKI**), είναι το αεροδρόμιο που εξυπηρετεί το νησί της Κω. Το αεροδρόμιο βρίσκεται πλησίον του χωριού της Αντιμάχειας. Το όνομα του αεροδρομίου είναι αφιερωμένο στον αρχαίο Έλληνα ιατρό, Ιπποκράτη, ο οποίος καταγόταν από το νησί.

## Ιστορικό
Το αεροδρόμιο ξεκίνησε τη λειτουργία του στις 4 Απριλίου 1964. Το 1974 ο διάδρομος επεκτάθηκε στα 2.400 μέτρα. Λόγω της αυξημένης κίνησης του αεροδρομίου τη δεκαετία του 1980, χτίστηκε νέος τερματικός σταθμός. Το 1997, ο τερματικός σταθμός ανακαινίστηκε και επεκτάθηκε. Μπορεί να εξυπηρετήσει ταυτόχρονα 12 μεγάλα αεροσκάφη, 6 μικρότερα και 4 ελαφρύτερα.

### Ιδιωτικοποίηση
Το Δεκέμβριο του 2015 οριστικοποιήθηκε η ιδιωτικοποίηση του αεροδρομίου της Κω καθώς και άλλων 13 περιφερειακών αεροδρομίων, με την υπογραφή παραχώρησης τους από την κυβέρνηση και τη κοινοπραξία Fraport AG / Όμιλος Κοπελούζου. Σύμφωνα με τη συμφωνία, η κοινοπραξία θα χειρίζεται τα 14 αεροδρόμια (συμπεριλαμβανομένου και αυτού της Κω) για 40 χρόνια ξεκινώντας από το φθινόπωρο του 2016.

### Έργα κατά τη διάρκεια παραχώρησης του αεροδρομίου στη Fraport-Greece
Στις 22 Μαρτίου 2017, η Fraport-Greece παρουσίασε τα σχέδια όλων των αεροδρομίων, μεταξύ αυτών και του αεροδρομίου της Κω.

Οι άμεσες εργασίες που θα πραγματοποιηθούν στο αεροδρόμιο με την ανάληψη της λειτουργίας τους από τη Fraport Greece και πριν την έναρξη της καλοκαιρινής περιόδου 2017 περιλαμβάνουν:
*Γενικό καθαρισμό
*Βελτίωση του φωτισμού και της σηματοδότησης στους εσωτερικούς (τερματικοί σταθμοί) και εξωτερικούς χώρους των αεροδρομίων (χώρος στάθμευσης αεροσκαφών-διάδρομοι προσγείωσης-απογείωσης)
*Αναβάθμιση και βελτίωση των εγκαταστάσεων υγιεινής
*Βελτίωση παρεχόμενων υπηρεσιών συμπεριλαμβανομένης δωρεάν σύνδεσης με το διαδίκτυο (WiFi)
*Εργασίες για τη βελτίωση της πυρασφάλειας σε όλους τους χώρους των αεροδρομίων

Οι εργασίες που θα ξεκινήσουν τον Οκτώβριο του 2017 και θα πραγματοποιηθούν στο πλαίσιο του επενδυτικού προγράμματος της Fraport Greece μέχρι το 2021 είναι οι ακόλουθες: 
*Νέος Τερματικός Σταθμός
*Νέος πυροσβεστικός σταθμός
*Ανακαίνιση/επέκταση της εγκατάστασης επεξεργασίας λυμάτων
*201% αύξηση της συνολικής έκτασης του αεροδρομίου σε 24.000 τ.μ.
*75% αύξηση των σταθμών Check-in (από 16 σε 28)
*125% αύξηση των σημείων ασφαλείας και ελέγχου του αεροδρομίου (από 4 σε 9)

## Αεροπορικές εταιρείες και προορισμοί

## Ατυχήματα και Συμβάντα
Το 2013, ένα Boeing 737 της Air Explore, πραγματοποίησε μια έκτακτη προσγείωση λόγω υπερθέρμανσης του αριστερού κινητήρα. Μόλις τροχοδρόμησε στην πύλη, ο κινητήρας έπιασε φωτιά. Ο πιλότος διέταξε εκκένωση μέσω των τσουληθρών έκτακτης ανάγκης που βρίσκονται σε κάθε πλευρά του αεροσκάφους. Κανένας δεν τραυματίστηκε.

## Παραπομπές


## Εξωτερικοί σύνδεσμοι
* Επίσημη ιστοσελίδα του αερολιμένα

Κατηγορία:Αεροδρόμια στην Ελλάδα
Κατηγορία:Κτίρια και κατασκευές στην Κω
Ιστορικό Μνημείο (Γαλλία)

[thumb|[Λογότυπο των ιστορικών μνημείων: ο λαβύρινθος του Καθεδρικού ναού της Ρενς.]]

Ένα **ιστορικό μνημείο** είναι, στη Γαλλία, ένα μνημείο ή οντότητα, η οποία λαμβάνει μέσω νομοθετικού διατάγματος ένα νομικό καθεστώς με στόχο την προστασία του, λόγω της ιστορικής, καλλιτεχνικής ή αρχιτεκτονικής του ιδιαιτερότητας. Δύο επίπεδα προστασίας υφίστανται: ένα μνημείο είναι δυνατό να « κατηγοριοποιηθεί » ή « εγγραφεί » ως τέτοιο, με την εγγραφή (γνωστή ως το 2005 « στον συμπληρωματικό κατάλογο ιστορικών μνημείων ») να είναι μία προστασία η οποία παρουσιάζει ιδιαίτερο ενδιαφέρον σε τοπικό επίπεδο, σε αντίθεση με την κατηγοριοποίηση, η οποία προστατεύει τα μνημεία τα οποία παρουσιάζουν ενδιαφέρον σε εθνικό επίπεδο και η οποία, ως εκ τούτου, αποτελεί το υψηλότερο επίπεδο προστασίας. Στην περίπτωση των ακινήτων, το νομοθετικό διάταγμα προστασίας περιλαμβάνει απαριθμεί τα τμήματα του κτιρίου τα οποία τελούν υπό προστασία, με εξαίρεση την περίπτωση κατά την οποία το σύνολο του κτίσματος τελεί υπό προστασία (τόσο το εξωτερικό του, όσο και το εσωτερικό του), καθώς και ο περίβολός του.

Ο όρος των « ιστορικών μνημείων », τόσο στη μορφή του στον ενικό, όσο και σε εκείνη στον πληθυντικό, ορίζει, σε ορισμένες περιπτώσεις, εσφαλμένα, ένα μνημείο το οποίο φέρει κάποια ειδική σφραγίδα ή είναι παλαιάς κατασκευής, παρά το γεγονός πως αυτό δεν τελεί υπό κάποιο καθεστώς προστασίας, ή ανακατευθύνει, μέσω μετωνυμίας στις υπηρεσίες οι οποίες είναι υπεύθυνες για την καταγραφή, την προστασία και την παρακολούθηση των μνημείων: την Περιφερειακή Υπηρεσία Καταγραφής, την Περιφερειακή Συντήρηση Ιστορικών Μνημείων και την Εδαφική Υπηρεσίας Αρχιτεκτονικής και Κληρονομιάς, οι οποίες και φιλοξενούν τους κτιριακούς αρχιτέκτονες της Γαλλίας.

Το 2012, υπήρχαν συνολικά στη Γαλλία 44.236 ιστορικά μνημεία, σύμφωνα με την Base Mérimée (Open-Data κατάλογος με έτος έκδοσης το 2013) και περίπου 260.000 αντικείμενα κινητής περιουσίας τα οποία ήταν ιστορικά μνημεία.

## Παραπομπές


*
Κατηγορία:Πολιτισμική πολιτική στη Γαλλία
Κατηγορία:Ιστορία της τέχνης
Base Mérimée

Η **Base Mérimée** είναι βάση δεδομένων σχετικά με την γαλλική αρχιτεκτονική κληρονομιά. Δημιουργήθηκε το 1978, ενώ ψηφιοποιήθηκε το 1995 από το Υπουργείο Πολιτισμού και Επικοινωνίας και πιο συγκεκριμένα την Διεύθυνση Αρχιτεκτονικής και Κληρονομιάς.

Η ονομασία της προέρχεται από τον συγγραφέα Προσπέρ Μεριμέ, ο οποίος υπήρξε, επίσης, γενικός επιθεωρητής των ιστορικών μνημείων.

Η συγκεκριμένη βάση δεδομένων ενημερώνεται ανά τακτά χρονικά διαστήματα.

## Περιεχόμενο
Η Base Mérimée περιλαμβάνει πληροφορίες οι οποίες προέρχονται από την υπηρεσία των ιστορικών μνημείων και τον γενικό κατάλογο πολιτισμικής κληρονομιάς. Σχετίζεται με την θρησκευτική, οικιακή, αγροτική, σχολική, στρατιωτική και βιομηχανική αρχιτεκτονική.

Η βάση περιλαμβάνει δύο τύπους σελίδων:
* τον γενικό κατάλογο της πολιτισμικής κληρονομιάς: πρόκειται για δελτία σήμανσης των φακέλων των καταλόγων οι οποίοι δημιουργήθηκαν με το πέρας των ερευνών που έλαβαν χώρα ανά την χώρα από τις τοπικές υπηρεσίες καταλογογράφησης, καθώς και σύντομες πληροφορίες προερχόμενες από προκριματικούς καταλόγους, καταγραφές, παλαιότερους φακέλους και μελέτες με στόχο την αναγνώριση ως « Κληρονομιά του 20ού αιώνα », αξιοθαύμαστος κήπος, κτλ.
* τα ιστορικά μνημεία: πρόκειται για σημειώσεις οι οποίες δημιουργήθηκαν με βάση τα μέτρα προστασίας που πάρθηκαν έπειτα από την ψήφιση του νόμου περί των ιστορικών μνημείων του 1913, με παραπομπή στα νομοθετικά διατάγματα επικύρωσης της κατάταξης και εγγραφής τους ως ιστορικά μνημεία.
Η Base Mérimée δεν περιλαμβάνει αποκλειστικά τα κτίρια τα οποία προστατεύονται ως ιστορικά μνημεία.

Η βάση διέθετε το 2005 περίπου 20.0000 σελίδες, εκ των οποίων  για τον κατάλογο και  για τα ιστορικά μνημεία. 35.000 σελίδες έχουν απεικόνιση στην Base Mémoire. 13.500 πλήρεις ενημερωτικοί φάκελοι είναι συνδεδεμένοι με τις σελίδες.

## Παραπομπές


## Εξωτερικοί σύνδεσμοι

* Επίσημη Ιστοσελίδα
* Πλαίσιο αναζήτησης Mérimée

Κατηγορία:Ιστορικά μνημεία στη Γαλλία
Κατηγορία:Ιστότοποι
Αξιοθαύμαστος Κήπος

[μικρογραφία|[Λογότυπο των Αξιοθαύμαστων Κήπων.]]
Ο **Αξιοθαύμαστος Κήπος** είναι βράβευση η οποία δημιουργήθηκε το 2004 από το γαλλικό Υπουργείο Πολιτισμού με την συμβολή του Εθνικού Συμβουλίου Πάρκων και Κήπων.

## Το βραβείο
Στόχος του συγκεκριμένου βραβείου είναι η ανάδειξη των ανοιχτών στο κοινό και καλά διατηρημένων πάρκων και κήπων. Η συγκεκριμένη βράβευση ξεπερνά το πλαίσιο των παλαιών κήπων, προστατευόμενων ή όχι ως ιστορικά μνημεία, ώστε να είναι σε θέση να περιλάβει και κήπους οι οποίοι δημιουργήθηκαν κατά τα πρόσφατα χρόνια.

[thumb|Σύγχρονος [κήπος γαλλικού τύπου στην Προβηγκία: το Περίπτερο του Γκαλόν στο Κυκυρόν]]
Το συγκεκριμένο κρατικό βραβείο, το οποίο απονέμεται για διάστημα 5 ετών, είναι ανανεώσιμο και αναθεωρήσιμο. Τα κριτήρια τα οποία λαμβάνονται υπόψη για την απονομή της συγκεκριμένης βράβευσης είναι τα παρακάτω έξι:
* η σύνθεσή τους, 
* η ένταξή τους στον ευρύτερο χώρο και η ποιότητα των περιμετρικών τους χώρων, 
* η παρουσία ιδιαίτερων διακοσμητικών στοιχείων, 
* η βοτανική σημασία, 
* η ιστορική σημασία (μόνο για τους παλαιούς κήπους), 
* η ποιότητα της συντήρησης.

Το βραβείο παρουσιάζει τα παρακάτω πλεονεκτήματα:
* αναφορά στα έγγραφα τα οποία εκδίδει το Υπουργείο Πολιτισμού και Επικοινωνίας,
* δυνατότητα τοποθέτησης οδικής σήμανσης προώθησης,
* δυνατότητα συμπερίληψης στα τοπικά σχέδια αστικοποίησης,
* δυνατότητα φορολογικού διακονονισμού,
* στήριξη του Εθνικού Συμβουλίου Πάρκων και Κήπων, της Επιτροπής Πάρκων και Κήπων της Γαλλίας και της τοπικής ένωσης.

Το βραβείο υποχρεώνει τους ιδιοκτήτες, στον αντίποδα, να εξασφαλίσουν την τακτική συντήρηση των κήπων τους, να είναι επισκέψιμοι από το κοινό για τουλάχιστον 50 ημέρες σε ετήσια βάση, να συμμετέχουν στην εθνική πρωτοβουλία των *« [[Rendez-vous aux jardins]] »* ή στις Ευρωπαϊκές Ημέρες Κληρονομιάς, να θέσουν ενημερωτικά φυλλάδια στην διάθεση του κοινού, καθώς και να τοποθετήσουν πλάκα η οποία θα φέρει το λογότυπο του βραβείου.

Ο κατάλογος των βραβευθέντων κήπων, ο οποίος και ενημερώνεται σε ετήσια βάση, είναι αναγνώσιμος στην ιστοσελίδα της Επιτροπής Πάρκων και Κήπων της Γαλλίας.

## Χωριό-Κήπος
Το 2013 το βραβείο απονεμήθηκε για πρώτη φορά στο σύνολο μίας γαλλικής κοινότητας, ως αναγνώριση των προσπαθειών του περιβαλλοντικού σχεδιασμού του κέντρου του Σεντινί, για μία ανανεώσιμη χρονική διάρκεια πέντε ετών.

## Παραπομπές


## Εξωτερικοί Σύνδεσμοι
*  Ιστοσελίδα της Επιτροπής Πάρκων και Κήπων της Γαλλίας
*  Νομοθετικό διάταγμα της 28ης Μαΐου 2010 αναφορικά με τον διορισμό στο Εθνικό Συμβούλιο Πάρκων και Κήπων

*
Κατηγορία:Αρχιτεκτονική τοπίου
Φρανσίς Αγκμπό

Ο **Φρανσίς Αγκμπό** (γεννημένος στις 15 Ιανουαρίου 1958 στο Αντζοούν του Μπενίν) είναι πρώην Γάλλος αθλητής του στίβου, ο οποίος ειδικευόταν στο άλμα εις ύψος.

## Βιογραφία

Κατέκτησε δύο τίτλους πρωταθλητή Γαλλίας στο άλμα εις ύψος, το 1979, σε ανοιχτό και κλειστό στίβο.

Συμμετείχε στους Ολυμπιακούς Αγώνες του 1980, οι οποίοι έλαβαν χώρα στη Μόσχα, ωστόσο δεν ξεπέρασε την προκριματική φάση.

### Διακρίσεις
*Πρωτάθλημα Γαλλίας Στίβου :
** Νικητής του άλματος εις ύψος το 1979.
*Πρωτάθλημα Γαλλίας Κλειστού Στίβου :
** Νικητής του άλματος εις ύψος το 1979.

## Ρεκόρ

## Παραπομπές


## Εξωτερικός σύνδεσμος
* 

Κατηγορία:Γάλλοι αθλητές του στίβου
Ελί Ντιορέ

Ο **Ελί Ντιορέ** ήταν Γάλλος αξιωματούχος, ο οποίος διετέλεσε Κυβερνήτης του Μπουρμπόν κατά την διάρκεια του πρώτου μισού του 18ου αιώνα: διετέλεσε κυβερνήτης του νησιού των νοτιοδυτικών του Ινδικού Ωκεανού, το οποίο είναι πλέον γνωστό ως Ρεϋνιόν, από τις 2 Δεκεμβρίου 1725 έως τις 28 Μαΐου 1727.

## Παραπομπές


## Δείτε επίσης
### Σχετικά Λήμματα
*Κυβερνήτες της Ρεϋνιόν

Κατηγορία:Κυβερνήτες της Ρεϋνιόν
Επίσκοπος Ελευσίνος Δωρόθεος

Ο **Θεοφιλέστατος Επίσκοπος Ελευσίνος Δωρόθεος** (Μέγαρα, 30 Οκτωβρίου 1947) είναι Έλληνας θεολόγος, βοηθός Επίσκοπος της Ιεράς Μητροπόλεως Μεγάρων και Σαλαμίνος.

## Βιογραφικά Στοιχεία
Ο Επίσκοπος Ελευσίνος Δωρόθεος (κατά κόσμον Κωνσταντίνος Μουρτζούκος) γεννήθηκε το 1947 στα Μέγαρα Αττικής. Πτυχιούχος της Θεολογικής Σχολής του Εθνικού και Καποδιστριακού Πανεπιστημίου Αθηνών. Το 1972 χειροτονήθηκε Διάκονος υπό του Μητροπολίτου Νικαίας Γεωργίου και διορίστηκε Διάκονος του Ιερού Ναού Αγίου Νικολάου Νικαίας. Το 1973 χειροτονήθηκε Πρεσβύτερος υπό του Μητροπολίτου Νικαίας Γεωργίου. Το 1974 διορίστηκε Ιεροκύρηκας της Ιεράς Συνόδου της Εκκλησίας της Ελλάδος έως το 1976. Το Μάρτιο του 1976 μετετέθη στην Ιερά Μητρόπολη Μεγάρων και Σαλαμίνος και διορίστηκε Ιερατικός Προϊστάμενος του Ιερού Ναού Μητροπολιτικού Κοιμήσεως της Θεοτόκου Μεγάρων.

Υπηρέτησε την Ιερά Μητρόπολη Μεγάρων και Σαλαμίνος ως Γραμματέας του Μητροπολιτικού Συμβουλίου, Αρχιερατικός Επίτροπος Μεγάρων, ως Γενικός Αρχιερατικός Επίτροπος και τέλος από το έτος 2000 ως Πρωτοσύγγελος. Διετέλεσε υπεύθυνος έκδοσης του περιοδικης εκδόσεως της Μητροπόλεως «Ο λόγος του Σταυρού». Κατά τα έτη 1977 - 1986 υπηρέτησε παράλληλα ως Καθηγητής μέσης εκπαιδεύσεως.

Στις 14 Οκτωβρίου 2009, εξελέγη από την σεπτή Ιεραρχία της Εκκλησίας της Ελλάδος, Επίσκοπος της πάλαι ποτέ διαλαμψάσης Επισκοπής Ελευσίνος, ως βοηθός Επίσκοπος της Ιεράς Μητροπόλεως Μεγάρων και Σαλαμίνος. Η χειροτονία του τελέσθηκε στις 22 Οκτωβρίου 2009, στον Ιερό Μητροπολιτικό Ναό Κοιμήσεως της Θεοτόκου Μεγάρων.

Ασχολήθηκε ιδιαίτερα με το μυστήριο της Ιεράς Εξομολογήσεως, το κήρυγμα και την κατήχηση των νέων. Ιδιαίτερη μέριμνα του Επισκόπου είναι η καλλιέργεια των ιερατικών και μοναχικών κλήσεων.

## Εργογραφία
Ανέπτυξε πλούσια δραστηριότητα με συγγραφη άρθρων, διαλέξεων, συμμετοχών σε συνέδρια και πολλών ραδιοφωνικών και τηλεοπτικών εκπομπών  θεολογικού, κοινωνικού και εθνικού περιεχομένου.

## Παραπομπές


Δωροθεος Μουρτζουκος
Δωροθεος Μουρτζουκος
Κατηγορία:Έλληνες εκκλησιαστικοί συγγραφείς
Αμινοσιλανόλη

Η **αμινοσιλανόλη** ή **υδροξυσιλαναμίνη** (αγγλικά: *aminosilanol*) είναι ανόργανη χημική ένωση, που περιέχει πυρίτιο, υδρογόνο, οξυγόνο και άζωτο με μοριακό τύπο **SiH<sub>5</sub>ON**, αν και συνήθως παριστάνεται πιο αναλυτικά με τον ημισυντακτικό τύπο **H<sub>2</sub>NSiH<sub>2</sub>OH**. Είναι το πυριτιούχο ανάλογο της αμινομεθανόλης (Η2NCH2OH). Η αμινοσιλανόλη είναι ένα παράδειγμα ανόργανης ένωσης που παρουσιάζει το φαινόμενο της ισομέρειας. Συγκεκριμένα έχει δύο (2) ισομερή θέσης:
# τη σιλανυδροξυλαμίνη (SiH3NHOH).
# τη σιλοξυαμίνη (SiH3ONH2).

Εκτός από τη «μητρική» αμινοσιλανόλη, ο όρος επεκτείνεται και σε μια ευρύτερη ομάδα ανόργανων και οργανικών «θυγατρικών» ενώσεων, που περιέχουν αμινομάδα, υδροξύλιο και πυρίτιο.

## Παρατηρήσεις, υποσημειώσεις και αναφορές


Κατηγορία:Ενώσεις πυριτίου
Κατηγορία:Υδρίδια
Κατηγορία:Οξοξέα
Κατηγορία:Ανόργανες αμίνες
Οδός Ελένης Ζωγράφου (Θεσσαλονίκη)

μικρογραφία|209x209εσ|Κήποι του Πασά
Η οδός **Ελένης Ζωγράφου** είναι ένας οδικός άξονας στο κέντρο της Θεσσαλονίκης. Ξεκινάει από τα Πανεπιστήμια στην οδό Αγίου Δημητρίου και ενώνει το κέντρο της πόλης με την συνοικία του Αγίου Παύλου. Διέρχεται από το Νοσοκομείο Άγιος Δημήτριος και σε όλο το μήκος της διέρχεται ανατολικά από τα Βυζαντινά τείχη της πόλης. Πήρε το όνομα του από την **Ελένη Ζωγράφου** η οποία ήταν εθνική ευεργέτιδα, κατάγονταν από τη Θεσσαλονίκη και με την από 5-10-1929 ιδιόγραφη διαθήκη της είχε αφήσει στο πρώην Δημοτικό Νοσοκομείο Θεσσαλονίκης *«Ο Άγιος Δημήτριος»* το μισό της περιουσίας της. . Τέλος ο δρόμος περνάει ακομή από τους *Κήπους του Πασά* και από τα *Νεκροταφεία της [[Ευαγγελίστρια (συνοικία)|Ευαγγελίστριας]]*.

## Διαδρομή
### Τα τέσσερα νεκροταφεία
Ο συγκεκριμένος οδικός άξονας αποκαλείται ως ο δρόμος των τεσσάρων νεκροταφείων. Δεξιά όπως ανεβαίνεις βρίσκεται ο πλαϊνός μαντρότοιχος του *Κοινοτικού Κοιμητηρίου Ευαγγελιστρίας*, που αποτελούν τα κεντρικά νεκροταφεία των κατοίκων του κέντρου της Θεσσαλονίκης. Αμέσως μετά βρίσκεται το *Αρχαϊκό Ανατολικό Νεκροταφείο* όπου εκεί έθαβαν τους κατοίκους της πόλης που πέθαιναν από τον 4ο μέχρι τον 7ο αιώνα. Στ’ αριστερά, πάλι, του δρόμου βρίσκεται το προτεστάντικο, το *Κοιμητήριο των Διαμαρτυρομένων* ενώ μετά είναι το  *Αρμένικο Κοιμητήριο* ,όπου ενταφιαζόταν εκεί οι παλιά ισχυρή μειονότητα των Αρμενίων στην πόλη. 

### Κήποι του Πασά
Ακριβώς πίσω από το **Νοσοκομείο Άγιος Δημήτριος** είναι ένα καταπράσινο πάρκο, οι "Κήποι του Πασά" όπως ονομάστηκαν από τους ντόπιους κατοίκους. Οι συγκεκριμένοι κήποι δημιουργήθηκαν το 1904 και η έκταση που καταλαμβάνουν είναι περίπου 1.000 τ.μ.. Σήμερα έχουν σωθεί ένα σιντριβάνι και γύρω από αυτό μια σήραγγα, μια στέρνα για τη συγκέντρωση του νερού, μια χαμηλή πύλη που οδηγεί σε ένα υπόγειο χώρο και ένα υπερυψωμένο καθιστικό. Δεν υπάρχουν ιστορικά στοιχεία που να εξηγούν την ονομασία του πάρκου και αυτό έχει οδηγήσει σε μία σειρά από μύθους γύρω από το συγκεκριμένο πάρκου, ακόμη και μεταφυσικούς. Ο πιο γνωστός μύθος λέει πως οι *Κήποι του Πασά* παλιότερα αποτελούσαν το τέλος των κατακομβών της Θεσσαλονίκης, πράγμα που δεν έχει εξακριβωθεί ιστορικά.Αρχείο:Δενδροφύτευση-Κήποι Πασά .jpg
μικρογραφία|Δενδροφύτευση στους Κήπους του Πασά

## Τεχνικά χαρακτηριστικά
ο δρόμος έχει μήκος 750 μ. καθώς και διατομή γύρω στα 8-10μ. Αποτελείται από 1 λωρίδα κυκλοφορίας και έχει ανηφορική κλίση. Το 2015 ο Δήμος Θεσσαλονίκης αποφάσισε να ανανεώσει την ασφαλτόστρωση σε τμήμα της οδού, μεταξύ της Αγίου Δημητρίου και του *Νοσοκομείου «Άγιος Δημήτριος»*.

## Συγκοινωνία
Η Ελένης Ζωγράφου εξυπηρετείται από 1 γραμμή λεωφορείων του ΟΑΣΘ, την *γραμμή 24* η οποία ξεκινάει από την Πλατεία Ελευθερίας, τερματίζει στα Χίλια Δέντρα (στον παλιό ζωολογικό κήπο) και ουσιαστικά εξυπηρετεί τις μετακινήσεις των κατοίκων του Αγίου Παύλου. Κατά μήκους της οδού υπάρχουν 2 στάσεις, η στάση ***Νοσοκομείο***, η οποία βρίσκεται στο Νοσοκομείο «Άγιος Δημήτριος» και η στάση ***Άγιος Παύλος*** η οποία βρίσκεται μπροστά από την εκκλησία του Αγίου Παύλου. 

## Παραπομπές


Ελένης Ζωγράφου
Velvet Goldmine

Το ***Velvet Goldmine*** είναι Αμερικανό-Βρετανική δραματική ταινία του 1998, σε σκηνοθεσία και σενάριο του Τοντ Χέινς.

## Πλοκή
Ο Μπράιαν Σλέιντ (Τζόναθαν Ρις Μέγιερς) είναι ένας αμφισεξουαλικός τραγουδιστής, που φοράει γυναικεία ρούχα, μακιγιάζ και γκλίτερ. Η καριέρα του βρίσκεται στο απόγειό της τη δεκαετία του 1970, μέχρι τη στιγμή που σκηνοθετεί τη δολοφονία του επί σκηνής. Από τότε τα ίχνη του χάνονται.

Δέκα χρόνια αργότερα, ανατίθεται στον δημοσιογράφο Άρθουρ Στιούαρτ (Κρίστιαν Μπέιλ) η εξερεύνηση της υπόθεσης και να βρει που βρίσκεται σήμερα ο Μπράιαν Σλέιντ. Ο Άρθουρ είναι ομοφυλόφιλος και ήταν για χρόνια θαυμαστής του Σλέιντ, παρακολουθώντας όλη την πορεία του. Ξεκινά την έρευνα και ζητά πληροφορίες από την πρώην σύζυγό του Σλέιντ, Μάντυ (Τόνι Κολέτ) και από τον τραγουδιστή Κερτ Ουάιλντ (Γιούαν ΜακΓκρέγκορ). Κατά τη διάρκεια της έρευνας, αποκαλύπτεται η ταυτότητα του Σλέιντ, αλλά και η σχέση του Σλέιντ με τον Κερτ, καθώς και η σχέση του Κερτ με τον Άρθουρ.

## Διανομή

## Παραπομπές


## Εξωτερικοί Σύνδεσμοι
*Η ταινία στο IMDb

Κατηγορία:Ταινίες του 1998
Κατηγορία:Αγγλόφωνες ταινίες
Κατηγορία:Γαλλόφωνες ταινίες
Κατηγορία:Αμερικανικές ταινίες της δεκαετίας 1990
Κατηγορία:Αμερικανικές δραματικές ταινίες
Κατηγορία:Αμερικανικές ανεξάρτητες ταινίες
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Βρετανικές ταινίες της δεκαετίας 1990
Κατηγορία:Βρετανικές δραματικές ταινίες
Κατηγορία:Βρετανικές ανεξάρτητες ταινίες
Κατηγορία:Βρετανικές ταινίες συσχετιζόμενες με ΛΟΑΤ
Κατηγορία:Ταινίες παραγωγής Killer Films
Κατηγορία:Ταινίες σε σκηνοθεσία Τοντ Χέινς
Τζέσε Κόρτι

Ο **Τζέσε Κόρτι** (αγγλικά: *Jesse Corti*, 3 Ιουλίου 1955 - ) είναι Αμερικανός-Βενεζουελάνος ηθοποιός φωνής, που πιθανώς είναι περισσότερο γνωστός ως ΛεΦού (Τρελάρας), στην ταινία *[[Η Πεντάμορφη και το Τέρας (ταινία, 1991)|Η πεντάμορφη και το τέρας]]*, της Disney, όπως επίσης είναι γνωστός και ως η αυθεντική φωνή του Courfeyrac, της παράστασης του Μπρόντγουεϊ, Οι άθλιοι. Εκτός αυτών, έχει σημειώσει συμμετοχές και σε κινηματογραφικές ταινίες μεγάλου μήκους, αλλά και σε δημοφιλείς τηλεοπτικές σειρές, όπως στο *[[24 (τηλεοπτική σειρά)|24]]*, το *[[Heroes]]*, το *[[Νοικοκυρές Σε Απόγνωση|Νοικοκυρές σε απόγνωση]]*, το *[[Νόμος και τάξη (τηλεοπτική σειρά)|Νόμος και τάξη]]* κ.ά. Είναι, επίσης, βραβευμένος με το βραβείο Clio, τη διαφήμισή του *Drug Free America*.

## Εξωτερικοί σύνδεσμοι
*
*

Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου‎
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής